b"\n_START_ARTICLE_\nCanaletto\n_START_SECTION_\nBarndom og l\xc3\xa6retid\n_START_PARAGRAPH_\nCanaletto var s\xc3\xb8nn av maleren Barnardo Canal (derav hans kallenavn) og Artemisia Barbieri.  Han tilbrakte sin l\xc3\xa6rlingtid med sin far og sin bror. Han begynte f\xc3\xb8rst i sin fars yrke som maler av teaterdekorasjoner, men ble inspirert av den romerske vedutista Giovanni Paolo Pannini og begynte \xc3\xa5 male dagliglivet i byen og dens folk.\n_START_SECTION_\nMaler\n_START_PARAGRAPH_\nEtter \xc3\xa5 ha vendt tilbake fra Roma i 1719 begynte han \xc3\xa5 male p\xc3\xa5 sin ber\xc3\xb8mte topografiske m\xc3\xa5te. Mens han studerte med den eldre Luca Carlevaris, en middels talentfull maler av bybilder, ble han fort like dyktig som sin mester. _NEWLINE_I 1725 hadde maleren Alessandro Marchesini, som ogs\xc3\xa5 var innkj\xc3\xb8per for kunstsamleren Stefano Conti fra Lucca, forespurt om det var mulig \xc3\xa5 kj\xc3\xb8pe to 'Venezia-utsikter', da agenten bad ham om i stedet \xc3\xa5 overveie verket av \xc2\xabAntonio Canale... det er som Carlevaris, men man kan se solen skinne i det.\xc2\xbb _NEWLINE_Canalettos tidlige malerier ble malt  \xc2\xabetter naturen\xc2\xbb i motsetning til den alminnelige praksis med \xc3\xa5 gj\xc3\xb8re bilder ferdig i atelieret. I noen av sine senere arbeider g\xc3\xa5r han tilbake til denne metoden. Forskjellen sees av tendensen til at fjerne gjenstander blir malt som sm\xc3\xa5 farveklatter \xe2\x80\x93 en virkning av \xc3\xa5 bruke et camera obscura, noe som utvisker detaljene i fjerntliggende objekter. _NEWLINE_Imidlertid er hans bilder alltid bemerkelsesverdig n\xc3\xb8yaktige: han skildret blant annet de \xc3\xa5rlig tilbakevendende problemer med oversv\xc3\xb8mmelser og is i lagunen._NEWLINE_Canalettos tidlige arbeider forblir de mest yndede og er if\xc3\xb8lge mange eksperter hans beste. Ett av hans fineste tidlige arbeider er Stenhuggerens g\xc3\xa5rd (1729, London, the National Gallery) som skildrer en alminnelig arbeidsplass i byen. _NEWLINE_Senere ble Canaletto kjent for sine storsl\xc3\xa5tte scenerier med Venezias kanaler og Dogepalasset. Hans byprospekter i stor skala portretterre byens fornemme liv og pretensi\xc3\xb8se tradisjoner, idet de gjorde ny bruk av atmosf\xc3\xa6riske virkninger og sterke lokalfarver, kvaliteter hvormed hans arbeider foregriper impresjonismen._NEWLINE_Mange av hans bilder ble solgt til englendere p\xc3\xa5 deres Grand Tour ofte med handelsmannen Joseph Smith (1682-1770) som agent. Han ble i 1744 britisk konsul i Venezia.   _NEWLINE_Smith handlet som agent for Canaletto f\xc3\xb8rst ved \xc3\xa5 bestille bilder fra Venezia av ham f\xc3\xb8rst i 1720-\xc3\xa5rere og ved at hjelpe ham med \xc3\xa5 selge malerierne til englendere. _NEWLINE_I 1740-\xc3\xa5rene ble Canalettos marked forstyrret, idet den \xc3\xb8sterrikske arvef\xc3\xb8lgekrig f\xc3\xb8rte til en reduksjon av antallet av engelske bes\xc3\xb8kende i Venezia. Smith s\xc3\xb8rget ogs\xc3\xa5 for utgivelse av en serie raderinger av caprichios (eller arkitektoniske fantasier) (capriccio Italiensk: innfall) og hans vedute ideale, med utbyttet var ikke stort nok, og i 1746 flyttet Canaletto til London for \xc3\xa5 v\xc3\xa6re tettere p\xc3\xa5 sitt marked. _NEWLINE_Han forble i England til 1755 og malte prospekter av London (herunder den nye Westminster Bridge) og av sine kunders paleer og hus. Hans maleri fra 1754 av Old Walton Bridge viser Canaletto p\xc3\xa5 den._NEWLINE_Det ble ofte forventet at han skulle male p\xc3\xa5 samme m\xc3\xa5te i England som han hadde malt i sin f\xc3\xb8deby. Alt i alt var denne periode ikke tilfredsstillende, noe som mest av alt skyldtes den dalende kvalitet av Canalettos arbeide. Canalettos maleri begynte \xc3\xa5 virke mekanisk og v\xc3\xa6re mindre flytende, og den engelske kunstkritiker George Vertue antydet at den, som malte under navnet 'Canaletto' ikke var den riktige Canaletto, men en svindler. _NEWLINE_Kunstneren ble tvunget til at gi offentlige maledemonstrasjoner for \xc3\xa5 mane denne p\xc3\xa5stand i jorden. Imidlertid gjenvant han aldri helt sitt gamle ry._NEWLINE_Etter \xc3\xa5 v\xc3\xa6re vendt tilbake til Venezia ble Canaletto i 1763 innvalgt i det venetianske akademi. Han fortsatte med \xc3\xa5 male til sin d\xc3\xb8d i 1768. I sine senere \xc3\xa5r arbeidet han ofte ut fra gamle skisser, men han lavet ogs\xc3\xa5 forbausende nye komposisjoner. Han var innstilt p\xc3\xa5 \xc3\xa5 lage sm\xc3\xa5 subtile endringer i topografien for den kunstneriske virknings skyld."